Úradný vestník L 170 , 09/07/1996 S. 0008 - 0010



Nariadenie Komisie (ES) č. 1312/96 z 8. júla 1996, ktorým sa mení a dopĺňa príloha III nariadenia Rady (EHS) 2377/90 ustanovujúceho postup spoločenstva pri určení maximálnych hraníc rezíduí veterinárnych liečiv v potravinách živočíšneho pôvodu KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) 2377/90 z 26. júna 1990 ustanovujúce postup spoločenstva pri určení maximálnych hraníc rezíduí veterinárnych liečiv v potravinách živočíšneho pôvodu [1], naposledy zmenené a doplnené nariadením Komisie (ES) 1311/22//96 [2], najmä na jeho články 7 a 8, keďže v súlade s nariadením (EHS) 2377/90 sa musia postupne stanoviť maximálne hranice rezíduí na všetky farmakologicky účinné látky, ktoré sa v Spoločenstve používajú vo veterinárnych liečivách určených na podávanie zvieratám určeným na výrobu potravín; keďže maximálne hranice rezíduí by sa mali stanoviť až po preskúmaní v rámci Výboru pre veterinárne liečivá všetkých dôležitých informácií týkajúcich sa bezpečnosti rezíduí príslušnej látky pre spotrebiteľa potravín živočíšneho pôvodu a účinku rezíduí na priemyselné spracovanie potravín; keďže pri stanovovaní maximálnych hraníc rezíduí na rezíduá veterinárnych liečiv v potravinách živočíšneho pôvodu je potrebné špecifikovať pri druhoch zvierat, u ktorých môžu byť prítomné rezíduá, úroveň, ktorá môže byť prítomná v každom príslušnom mäsovom tkanive získanom z ošetrených zvierat (cieľové tkanivo) a povahu rezíduí, ktorá je významná na sledovanie rezíduí (indikátorové rezíduum); keďže na kontrolu rezíduí, ako je stanovená v príslušných právnych predpisoch Spoločenstva, by mali byť zvyčajne stanovené maximálne hranice rezíduí na cieľové tkanivá pečene alebo obličiek; keďže však pečeň a obličky sú často odstránené z porážaných zvierat, ktoré sú predmetom medzinárodnéhoobchodu, a preto by sa mali tiež vždy stanoviť maximálne hranice rezíduí na svalové alebo tukové tkanivá; keďže v prípade veterinárnych liečiv, určených na použitie pre vtáky znášajúce vajcia, zvieratá produkujúce mlieko alebo medonosné včely, sa musia tiež stanoviť maximálne reziduálne hranice rezíduí na vajcia, mlieko alebo med; keďže s cieľom umožniť ukončenie vedeckých štúdií by sa mal do prílohy III nariadenia (EHS) 2377/90 zaradiť clenbuterol hydrochlorid; keďže smernica Rady 96/22/ES [3], ktorá sa týka zákazu používania určitých látok s hormonálnym alebo tyreostatickým účinkom a účinkom beta-antagonistov pri chove dobytka, zakazuje používanie clenbuterolu pre všetky hospodárske zvieratá s výnimkou niektorých terapeutických zákrokov u koní a kráv; keďže by sa malo povoliť obdobie 60 dní pred nadobudnutím účinnosti tohto nariadenia s cieľom umožniť členským štátom vykonať akúkoľvek úpravu, ktorá môže byť potrebná, pokiaľ ide o povolenie uviesť príslušné veterinárne liečivá na trh, ktoré bolo udelené v súlade so smernicou Rady 81/851/EHS [4], naposledy zmenenou a doplnenou smernicou Komisie 93/40EHS [5], s cieľom zohľadniť ustanovenia tohto nariadenia; keďže opatrenia ustanovené v tomto nariadení sú v súlade so stanoviskom Stáleho výboru pre veterinárne liečivá, PRIJALA TOTO NARIADENIE: Článok 1 Príloha III k nariadeniu (EHS) 2377/90 sa týmto mení a dopĺňa tak, ako je stanovené v prílohe k tomuto nariadeniu. Článok 2 Toto nariadenie nadobúda účinnosť šesťdesiaty deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 8. júla 1996 Za Komisiu Martin Bangemann člen Komisie [1] Ú. v. ES L 224, 18.8.1990, s. 1. [2] Ú. v. ES. L 170, 9.7.1996, s. 4. [3] Ú. v. ES L 125, 23.5.1996, s. 3. [4] Ú. v. ES L 317, 6.11.1981, s. 1. [5] Ú. v. ES L 214, 24.8.1993, s. 31. -------------------------------------------------- PRÍLOHA A. Príloha III sa mení takto: 3. Látky pôsobiace na nervový systém 3.2. Látky pôsobiace na autonómny nervový systém 3.2.2. Beta-2-sympatomimetické látky Farmakologicky aktívna/-e látka/-y | Marker rezídua | Druh zvierat | MHR | Cieľové tkanivá | Iné ustanovenia | 3.2.2.1.Clenbuterol hydrochlorid | Clenbuterol | Hovädzí dobytok | 0,5 μg/kg | Pečeň, obličky | Platnosť predbežných MHR sa skončí 1. 7. 2000. | 0,1 μg/kg | Sval | Indikácia: Výlučne na tokolýzu u kráv | 0,05 μg/kg | Mlieko | | Kone | 0,5 μg/kg | Pečeň, obličky | Platnosť predbežných MRL sa skončí 1. 7. 2000 | 0,1 μg/kg | Sval | Indikácia: Tokolýza a liečba respiračných ochorení | --------------------------------------------------